dh-unibe/image-text_koenigsfelden-charters-post-1500 huggingface dataset:
Allen den, die disen brief sechent oder hoͤrent lesen ✳ nù oder hie nach eweklich, ✳ kùnde
un̄ verjeche ich, Chuͦnrat von Wolen, ein edel knecht, ✳ fùr mich un̄ min erbē,
das ich den erberen, geistlichen froͧwen, ✳ ✳ der eptischin ✳ un̄ dem convent gemeī-
lich ✳ des clostˀs ze Kùngsvelt, Sant Claren ordens, gelegen in Costenzer bystuͦm, ✳ recht un̄ redlich ze koͧffen̄ geben han ✳ drig mùt roggen geltz ✳ uf
minē eigē guͦt, das man nemmet zuͦ den Bechlen, gelegen uf dem Boͤtzbˀg, umb zwenzig guldin, ✳ guͦtˀ un̄ geber, Florē, ✳ der ich von inen gewˀt
bin un̄ die ich in minen redlichen nutz un̄ noturft bekert un̄ geben
han. ✳ es ist oͧch gedinget ✳ un̄ mit namen berett, ✳ das man inen je jerlich
ze sant Mart₎ tag ✳ die vorgē̄n drige mùt roggen richten
sol
vorab vor
dem andren mim zinse, den ich dennocht da han uf dem selben guͦt, ✳ un̄
von disen drig mùt roggen soͤllent si mines vattˀs un̄ minˀ muͦtˀ jargzit
alle jar began uf den tag, als ✳ mines vattˀ jargzit vallet un̄ kumet.
un̄ des ze warem, offenen un̄ ewigē urkùnde aller der vorgeschriben dingē,
so han ich, ✳ der vorgt̄̄ Chuͦnrat von Wolen, fùr mich, min erben, min eigē
insigel gehenket an disen brief, ✳ der geben ist ze Brugg in Ergoͧw an
sant Niclaus abent, nach Cristes geburt tusent drùhundˀt jar un̄
dar nach in fùnf un̄ fùntzigosten jare. ✳
Königsf. 265
wist iij mt rogg₎ geltz
uff dem guͦt ✳ genēmpt zuͦ
den Bechlen ✳ uff dem Boͤtzberg
K
✳ P ✳ 2 ✳
Staatsarchiv
AARGAU
1355
vō Wolen jargezit ze
den Bechlen vom Boͤtzbˀg
geleg₎